HU
C 243/16
Az Európai Unió Hivatalos Lapja
iii)
a kibocsátó ország(ok)/régió(k) szerinti ország
iv)
az odaítélő szerv(ek)
v)
a kibocsátás dátuma
vi)
tanulási eredmények
2022.6.27.
vii) a tanulási eredmények eléréséhez szükséges feltételezett munkaterhelés (lehetőség szerint az európai kreditátviteli és -gyűjtési rendszerben) viii) adott esetben a mikrotanúsítvány megszerzéséhez vezető tanulási tapasztalat szintje (és adott esetben ciklusa) (európai képesítési keretrendszer, az európai felsőoktatási térség képesítési keretrendszere) ix)
a felmérés típusa
x)
a tanulási tevékenységben való részvétel formája
xi)
a mikrotanúsítvány alátámasztásához alkalmazott minőségbiztosítás típusa
c) a mikrotanúsítványok kialakítására és kibocsátására vonatkozó európai elvek (a II. mellékletben leírtak szerint).
A mikrotanúsítványok ökoszisztémájának kidolgozása
7.
A Tanács ajánlja a tagállamoknak, hogy adott esetben segítsék elő a formális tanulási környezeteken belül a mikrotanú­ sítványok folyamatban lévő és körvonalazódó kialakítását, mégpedig többek között az alábbiak révén: a) a felsőoktatási intézmények támogatása abban, hogy feltérképezzék a mikrotanúsítványok szerepét a különféle tanulókat célzó tanulási lehetőségek – különösen az egész életen át tartó tanulási tevékenységek vonzó, elérhető, inkluzív és tanulóközpontú kínálatának bővítése révén történő – biztosításában, többek között adott esetben az „Európai Egyetemek” (25) szövetségei által végzett tevékenységeken keresztül; b) a szakképzési intézmények és egyéb szakképzési szolgáltatók támogatása abban, hogy feltérképezzék a mikrotanú­ sítványoknak a szakmai továbbképzésen belül, a felnőttek továbbképzésének és átképzésének támogatásában betöltött szerepét, többek között adott esetben szakképzési kiválósági központok tevékenységei révén; c) a nemzeti körülményeknek megfelelően közfinanszírozás nyújtásának mérlegelése az oktatás és képzés minden szintjén olyan kis oktatási és képzési tevékenységek kidolgozásához és nyújtásához, amelyek mikrotanúsítványok megszerzéséhez vezetnek, a diverzitás és a kreativitás biztosítása érdekében ugyanakkor figyelembe véve az intézményi autonómiát.
8.
A Tanács ajánlja a tagállamoknak, hogy támogassák a nem formális és az informális tanulási környezeteken belül a mikrotanúsítványok folyamatban lévő és körvonalazódó kidolgozását, mégpedig többek között az alábbiak révén: a) a mikrotanúsítványoknak a 7. pontban említettektől eltérő szolgáltatók – többek között vállalatok, szociális partnerek, civil társadalmi szervezetek, helyi hatóságok, közösségi központok, szakmai szövetségek, kutatással és innovációval foglalkozó szervezetek és magánszolgáltatók – által történő kidolgozásának és kibocsátásának támogatása, beleértve a finanszírozási források diverzitásának előmozdítását is; b) a munkáltatók és a munkavállalók képviselői által kidolgozott és elfogadott mikrotanúsítványok kidolgozásának előmozdítása adott esetben szociális párbeszéd révén; c) a korábbi tanulmányok elismerésére, valamint a nem formális és az informális tanulás érvényesítésére vonatkozó eljárások kiigazításának mérlegelése a mikrotanúsítványok odaítélésének lehetővé tétele érdekében.
9.
A Tanács arra ösztönzi a tagállamokat, hogy adott esetben nyújtsanak támogatást a mikrotanúsítványok minőségéhez és átláthatóságához többek között az alábbiak révén: a) a különböző típusú szolgáltatók által kibocsátott mikrotanúsítványokra vonatkozó minőségbiztosítási mechanizmusok alkalmazása, kiigazítása és fejlesztése, ahol lehet, a meglévő mechanizmusok használatával (ld. a 2. mellékletet);
(25) HL C 221., 2021.6.10., 14. o.